recursal/SuperWikiNEXT-32B huggingface dataset:
רחוב בטרנצ'טאון
**טרנצ'טאון** (באנגלית: **Trenchtown** או **Trench Town**) היא שכונה במערב קינגסטון בירת ג'מייקה. מן השכונה צמחו הסגנונות המוזיקליים רגאיי, סקא ורוקסטדי ותנועת הראסטפארי. השכונה הייתה מקום מגוריו של בוב מארלי וחלק מחברי להקתו, The Wailers.

מקור השם
--------

במקום היה שטח מרעה שהשתייך למהגר אירי בשם דניאל פאואר טרנץ' (Daniel Power Trench) ונודע בשם טרנץ' פן (Trench Pen). השטח ננטש במאה ה-19 אך השם נשאר.

היסטוריה
--------

בשנות ה-30 של המאה ה-20 החלו כפריים רבים לזרום לקינגסטון בחיפוש אחר עבודה. הממשלה הקולוניאלית הבריטית הקימה על פני 200 אקר באזור טרנץ' פן שכונת דיור ציבורי ובה רחובות ישרים בתבנית שתי וערב. כל בלוק נבנה כחצר ציבורית גדולה וסביבה מבנים בני קומה אחת או שתיים. בחצר התקיימו שירותים משותפים כגון בית מרחץ ומטבח קהילתי. שיטת דיור זו זכתה לכינוי Government Yards of Trench Town ("חצרות הממשלה של טרנצ'טאון"). השכונה כללה גם מרפאה, בתי ספר (יסודי ותיכון), פארק ציבורי (Vin Lawrence Park), אולם תיאטרון (The Ambassador), תחנת כיבוי אש ומרכז תרבות וספורט YMCA (לגברים) ו-YWCA (לנשים).

בשנות ה-50 וה-60 פרחה בשכונה הענייה והצפופה תרבות רחוב שוקקת ויצירתית שכללה אימוץ נרחב של התורה הרסטאפארית וגיבוש סגנונות מוזיקליים, שהפכו אותה לאבן שואבת למפיקים מוזיקליים. כן התפתחה מאוד אמנות ציורי הקיר, כך שרבים מהכתלים היו מכוסים בכרזות מצוירות בנושאים פוליטיים וחברתיים כגון גאווה שחורה, צבעי הפאן-אפריקאיות, תמונות מנהיגים (בפרט מרקוס גארבי והיילה סלאסי, קיסר אתיופיה), לגליזציה של מריחואנה וכדומה.

בעת מסעות הבחירות האלימים שאפיינו את ג'מייקה ב-שנות ה-70 של המאה ה-20 הפכה השכונה למפוצלת בין תומכי מפלגת העם הלאומית (PNP) מצפון לרחוב 7 לתומכי מפלגת הלייבור של ג'מייקה (JLP) שמעוזם היה מדרום לרחוב 7. הרחוב עצמו היה לשדה קרבות רחוב בין הקבוצות היריבות. הפיצול הפולטי, הקיטוב והאלימות גרמו להתדרדרות השכונה, לבריחת כוחות חזקים והפסקת פעולם של שירותים ממשלתיים.

את מקומם של שירותים ציבוריים וממשלתיים תפסו יוזמות קהילתיות כגון מרכז הקריאה (ספרייה ציבורית ומרכז לימוד) ומרכז המורשת התרבותית ((The Trench Town Culture Yard (TTCY; חצר התרבות של טרנצ'טאון) שנפתח בשנת 2006 כמרכז מבקרים לשימור והצגת תרבותה ומורשתה הייחודיים של השכונה.

השכונה מוזכרת בכמה משיריו של מארלי, בהם "Trenchtown", "Natty Dread", "Trenchtown Rock" ו-"No Woman, No Cry".

ב-2010 החלה ממשלת ג'מייקה בפרויקט שיקום פיזי וחברתי בטרנצ'טאון, במימון הבנק העולמי.

קישורים חיצוניים
----------------

ויקישיתוף מדיה וקבצים בנושא **טרנצ'טאון** בוויקישיתוף
* אתר מרכז המורשת
	+ פרק ההיסטוריה
* הסרט התיעודי "נולד בטרנצ'טאון"
* Trench Town: Violent Crime In Bob Marley's Home Town, סרטון באתר יוטיוב

הערות שוליים
------------

1. ↑  Bob Marley & the Wailers' Trenchtown Days, בילבורד, 15 בספטמבר 2001
2. ↑  Turning the Wall: A Trench Town Journey
3. ↑  The Politics of Yard Art Murals: Profiling Jamaica’s Street Art
4. ↑  One Love in Trenchtown?, BBC, 2 בדצמבר 1999
5. ↑  Politics has caused communities like Trench Town to regress
6. ↑  אתר מרכז הקריאה
7. ↑  על מרכז המורשת
8. ↑  Trench Town: Inner-City Renewal in the Heart of Jamaica

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 8b70d0ee-538d-429e-9609-e7b2c999d0db

 |
**מבצע לבלוב** היה פשיטה של צה"ל שנערכה בליל 16 - 17 באוקטובר 1980, בה פשטו לוחמים מחטיבת הצנחנים וחטיבת גולני על בסיס מחבלים בלבנון, במטרה לפגוע במחבלים ולהרוס תשתיות טרור.

רקע
---

בשנת 1980 התגבשה בצה"ל התפיסה כי הכרחי לשוב ולבצע פעולות יזומות בשטח לבנון על מנת להביא שקט ליישובי הצפון בפרט ולתושבי ישראל בכלל. הרמטכ"ל, רפאל איתן, הורה לאלוף פיקוד הצפון, אביגדור בן-גל, להיערך לביצוע פשיטה צפונית לנהר הליטאני שבלבנון. הפעולה הוטלה על כוחות מחטיבת גולני, עליה פיקד אל"ם אילן בירן. בנוסף השתתף כוח מחטיבת הצנחנים.

מהלך המבצע
----------

הכוחות נעו באמצעות כלי רכב עד לנקודת הפריקה בקליעה ובמרג' עיון. עם רדת הלילה החלו הכוחות לנוע מרחק בן 20 קילומטרים לעבר היעדים. לאחר חציית נהר הליטאני, בסיוע לוחמי שייטת 13, שהקימו גשר ואבטחו את הכוח טיפסו הכוחות ועלו לרמת ארנון עד אשר היו מצויים בקרבת היעדים ונערכו לתקיפה. כוח משולב שהורכב מסיירת הצנחנים ומפלוגת הנ"ט של החטיבה, בפיקוד מפקד הסיירת, שמאי רן, תקף מוצב מחבלים, פגע במחבלים והרס את המוצב. במקביל ארב כוח מגדוד 13 בפיקוד המג"ד עדי אדירי, לכוחות התגבורת של המחבלים והשמיד שני רכבי מחבלים על כביש סמוך. לאחר שהכוחות הרסו את המבנים ואת אמצעי הלחימה ביעד, נסוגו הכוחות 3 קילומטרים והתפנו באמצעות מסוקי "יסעור" ושבו לישראל.

תוצאות המבצע
------------

כוחות צה"ל הרגו כ-15 מחבלים, פצעו מספר מחבלים נוספים והרסו את המבנים ביעד. לכוחות צה"ל לא היו נפגעים והמבצע הוכתר בהצלחה.

קישורים חיצוניים
----------------

* מבצע לבלוב (אורכב 28.12.2016 בארכיון Wayback Machine), באתר פלנ"ט צנחנים.
* יעקב ארז, ומנחם רהט, "**כוח צה"ל פשט על יעדי מחבלים בדרום לבנון**", חלק א', חלק ב', מעריב, ‏ 17.10.1980, עמודים 1–2.
* אש"ף: הפשיטה באה עלינו כהפתעה, דבר, ‏ 19.10.1980, עמוד 1.
* מנחם רהט, עד שפתחנו במכת־האש לא הבחינו בנו המחבלים, מעריב, 19 באוקטובר 1980

הערות שוליים
------------

1. ↑  מנחם רהט, עד שפתחנו במכת־האש לא הבחינו בנו המחבלים, מעריב, 19 באוקטובר 1980
**סיינטולוגים עצמאיים** (נקרא גם **סיינטולוגים חופשיים** או **סיינטולוגיה עצמאית**; באנגלית: Idependent Scientologist או Free Zone) זוהי קבוצה, שפועלת ללא קשר לכנסיית הסיינטולוגיה משום שהיא מתנגדת לפעולותיה ולמנהיגה הראשי דייוויד מיסקביג'. הקבוצה מעבירה ומיישמת את הפילוסופיה שפיתח ל. רון האברד. מקימי קבוצה זאת, הם אנשים שהיו מקורבים בעברם להנהלה העולמית של כנסיית הסיינטולוגיה לאחר של. רון האברד, המייסד, נפטר (לדוגמה: Marty Rathbun). הם מתנגדים להנהלה הנוכחית של הכנסייה, וטוענים שהמנהיג שלה, דייוויד מיסקביג', הופך את הכנסייה לקבוצה שפועלת רחוק מאוד ממה של. רון האברד רצה, ומהטכנולוגיה שהוא פיתח. 
יש הטוענים, גם חברים בקבוצה, כי מיסקביג' החל להכין את הקרקע להשתלטות על הכנסייה עוד בשנותיו האחרונות של האברד תוך שהוא מבצע "טיהור" של הכנסייה מבעלי עמדה ותיקים אשר עלולים להוות לו למכשול בדרכו מעלה. הרבה סיינטולוגים באותה התקופה, כאשר מיסקביג' התחיל להנהיג, סולקו או עזבו את הכנסייה, תופעה שמתרחבת שוב בשנים האחרונות. רבים מהסיינטולוגים אשר עוזבים את הכנסייה, מאמינים בטכנולוגיה ובתורה הסיינטולוגית ולכן מצטרפים לקבוצה העצמאית.
בישראל, הוקמה "עמותת הסיינטולוגים החופשיים בישראל", בניגוד לכנסייה הסיינטולוגית, שפועלת על פי טענתם כגוף טוטליטרי.
לקבוצה העצמאית ארגונים ברחבי העולם, וגם בישראל (מרכז דרור בחיפה). היא אינה פועלת בחסותה של שום כנסייה, אלא אך ורק מעבירה את שירותי הסיינטולוגיה לטובת הציבור.

היחסים בין הסיינטולוגים העצמאיים וכנסיית הסיינטולוגיה
-----------------------------------------------------

הקבוצה העצמאית מעבירה ביקורת, בין היתר, לתופעת ההתנתקות- תופעה שכנסיית הסיינטולוגיה כופה על מאמיניה להתנתק ממי שנחשב כ"אויב" לכנסייה. ולכן, היא אסרה על מאמיניה להיות בקשר עם הסיינטולוגים העצמאיים וטוענת שהם פועלים כ"סנאים"- מסלפים את הטכנולוגיה. מאחר שהסימנים המסחריים של סיינטולוגיה, השם "סיינטולוגיה" ושמות אחרים של תהליכים נמצאים תחת זכויות יוצרים לכנסייה, היא מנסה לפעול נגד הקבוצה ולמנוע ממנה להשתמש בסימנים אלו. 
הסיינטולוגים העצמאיים, מעבירים על כך ביקורת ומצטטים את ל.רון האברד, בתור הוכחה נוספת לכך שהכנסייה פועלת בניגוד לטכנולוגיה:

"…דיאנטיקה שייכת לאדם וספק אם מישהו יצליח לזכות בבעלות עליה, כי היא אינה כפופה לשום חקיקה משום סוג בשום מקום."

"…ואם מישהו רוצה לזכות במונופול על דיאנטיקה, אתה יכול להיות בטוח שהוא רוצה בו מסיבות שאינן קשורות לדיאנטיקה, אלא לרווח כספי." 

-ל. רון האברד, "דיאנטיקה: המדע המודרני לבריאות הנפש".

ראו גם
------

* ערך ההתנתקות באנגלית
* מארק ראטבון- מקורב להנהלה שעבר לסיינטולוגים העצמאיים
* סיינטולוגיה

קישורים חיצוניים
----------------

* ליאת שלזינגר, צח יוקד (ניו יורק), תחקיר: הצצה נדירה לסודות הסיינטולוגיה, באתר nrg‏, 21 ביולי 2012
* האתר המסביר על מרכז דרור

### אתרים השייכים לקבוצה העצמאית

* אתר עמותת הסיינטולוגים החופשיים בישראל
* אתר הסיינטולוגים העצמאיים העולמי

### אתר הסיינטולוגיה הבינלאומי

* האתר הרשמי באנגלית
**קרוליין הלנה ארמינגטון** (באנגלית: **Caroline Helena Armington**‏; 1875 – 1939) הייתה אמנית ילידת קנדה.

ארמינגטון עבדה במספר מדיומים, כולל תחריטים. היצירה העיקרית שלה כללה ציור והדפסים. בנוסף להיותה אמנית, עבדה גם בבית חולים כאחות.

ביוגרפיה
--------

קרוליין הלנה וילקינסון נולדה ב־11 בספטמבר 1875 בברמפטון, אונטריו, קנדה.  בין השנים 1892 עד 1899 למדה לימודי אמנות בהנהלת ג'יי פורסטר. היא נסעה לניו יורק בשנת 1899, שם עבדה כאחות.  בשנה שלאחר מכן היא הפליגה לאירופה והתחתנה עם פרנק ארמינגטון. היא חזרה לקנדה בשנים 1900–1901.

בשנים 1905 עד 1910 חזרו בני הזוג ללמוד בפריז באקדמיה דה לה גרנדה שאומייר ובאקדמיה ז'וליאן. בשנת 1908 התקבל הציור של קרוליין בתערוכה השנתית של "סלון דה ארטיסט פרנסיס", שהתקיימה בגרנד פאלה, פריז. הם סייעו לבית החולים האמריקני בפריז בין השנים 1914 ל -1918, כשקרוליין עבדה כאחות ופרנק כסדרן.

תחריטה של ארמינגטון בקתדרלת בייו היה על שער של מגזין Brooklyn Life במאי 1924. [9] על פי המאמר במגזין, אוספי התחריטים שלה היו אז במוזיאונים הבאים: לוקסמבורג ופטיט פאלה, פריז; המוזיאון הבריטי ומוזיאון דרום קנזינגטון, לונדון. במוזיאון בבריסל; בספרייה הציבורית בניו יורק והגלריה הלאומית של קנדה, אוטווה, קנדה. 

ארמינגטון עזבה את פריז בשנת 1939 ועברה לניו יורק.

היא נפטרה שם ב־25 באוקטובר 1939.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **קרוליין ארמינגטון** בוויקישיתוף

הערות שוליים
------------

1. ↑  Canadian Women Artists History Initiative : Artist Database : Artists : ARMINGTON, Caroline, cwahi.concordia.ca
2. ↑  **Encyclopedia of American biography.New series.**, New York,, 1934-1970.
3. ↑  Janet Braide, **Caroline and Frank Armington : Canadian painter-etchers in Paris**, [Peel, Ont.] : Art Gallery of Peel, 1990, מסת"ב 978-0-9694274-0-7
4. ↑  Downs, Winfield Scott, ed. (1941). "Armington, Caroline Helena, Artist, Engraver". Encyclopedia of American Biography: New Series. 12. New York: American Historical Society. pp. 391–392

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12241292w (data)
* GND: 119104768
* ISNI: 0000 0000 7361 5867
* LCCN: n91112876
* SNAC: w673860j
* SUDOC: 176655387
* ULAN: 500335762
* VIAF: 22196833
* WorldCat: lccn-n91112876

 |
**פסגת פטרמיגן** (באנגלית: **Ptarmigan Peak**) הוא הר הממוקם לצד פסגת פיקה בפארק הלאומי באנף שבאלברטה, קנדה. 

ההר נקרא בשנת 1909 על ידי ג'וסף וויליאם אנדרו היקסון לאחר שמצא כמה שכווי שלג במרעה שמתחת לפסגה. היקסון עלה את העלייה הראשונה בהדרכת אדוארד פוז הבן.

אתר הנופש בהר לייק לואיז מפותח על מורדותיו הדרומיים של רכס מרלין, הכולל את הר ריצ'רדסון, שדרת פטרמיגן ופסגת פיקה. אתר קמפינג לאזור נמצא למרגלות ההר, סמוך לאגם הידן.

מסלולים
-------

מסלול הטיפוס בזחילה קיים דרך מדרונות דרומיים, החל מאגם הידן.

גאולוגיה
--------

כמו הרים אחרים בפארק באנף, ההר מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית.

פסגת פטרמיגן ואגם פטרמיגן

אקלים
-----

בהתבסס על שיטת קפן למיון אזורי אקלים, פסגת פטרמיגן ממוקמת באזור אקלים תת-ארקטי עם חורפים קרים ומושלגים וקיץ מתון. הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס. 

פסגת פטרמיגן

קישורים חיצוניים
----------------

* אתר שירות הפארקים הלאומיים של ארצות הברית: הפארק הלאומי באנף

הערות שוליים
------------

1. ↑  "Ptarmigan Peak", peakfinder.com
2. ↑  Gadd, Ben (2008). *Geology of the Rocky Mountains and Columbias*.
3. ↑  Peel, M. C.; Finlayson, B. L.; McMahon, T. A. (2007). "Updated world map of the Köppen−Geiger climate classification". *Hydrol. Earth Syst. Sci*. **11**: 1633–1644. ISSN 1027-5606.
נמל לאווריו
**לָאוְורִיוֹ** (ביוונית מודרנית: **Λαύριο**, ביוונית עתיקה: Λαύριον, לָאוּרְיוֹן, בלטינית: Laurium) היא עיר נמל בחלקה הדרום-מזרחי של אטיקה ביוון ומושב הרשות המקומית של לאווראוטיקי (Lavreotiki). עד תחילת המאה ה-11 נקראה תוֹרִיקוֹס (Θορικός, Thorikos), ומימי הביניים עד המאה ה-19 היה שמה אֶרְגָסְטִירִי (Εργαστήρι, Ergastiri ). לאוריון נודעה בתקופה הקלאסית במכרות הכסף שלה, שהיו אחד ממקורות ההכנסה העיקריים של המדינה האתונאית. מתכת הכסף שימשה בעיקר לטביעת מטבעות. 

העיר שוכנת מרחק 60 קילומטרים לערך מאתונה, דרומית-מזרחית לקֶרָאטֵיאָה (Κερατέα) וצפונית לכף סוניו (Σούνιο), על חופו של מפרץ אשר משקיף על האי מקרוניסוס במזרח. נמלה של לאווריו נופל בחשיבותו מנמל פיראוס הסמוך.

עיר המכרות לאוריום (Laurium) במישיגן שבארצות הברית נקראת על שמה של לאוריון העתיקה שביוון.

תולדותיה
--------

לאוריון ומכרות הכסף שבה בעת העתיקה
אחרי קרב מרתון שכנע תמיסטוקלס את האתונאים להשתמש בהכנסות הצפויות מעורק כסף גדול שהתגלה במכרות לאוריון ב-483 לפנה"ס להגדלת הצי האתונאי ב-200 טריארות, ובכך הניח את היסוד לאימפריה הימית האתונאית. המכרות, שהיו רכושה של המדינה האתונאית, הוחכרו בתמורה לסכום קבוע מסוים ולאחוזים מן התפוקה. במלאכת הכרייה עסקו רק עבדים. לקראת סוף המאה ה-5 לפנה"ס נתמעטה התפוקה, במידת-מה בשל כיבוש דקליאה (Δεκέλεια) על ידי הספרטנים ב-413 לפנה"ס, במהלך המלחמה הפלופונסית. המכרות הוסיפו לפעול, אם כי סטראבון כותב כי בימיו לא נותרו עוד עפרות כסף, ופאוסניאס כותב על המכרות כעל נחלת העבר. עדיין ניתן לראות במקום את מתקני הכרייה העתיקים, הכוללים פירים ומחילות לכריית העפרות ושולחנות אבן לשטיפתן ומיצוין. כמו כן נבנו במקום ביד אומן מכלים ומאגרים לאיסוף מי גשמים לצורך שטיפת העפרות, שכן אספקת שפע מים ממעיינות או נהרות לא הייתה אפשרית. בתחילת המאה ה-20 הופעלו המכרות מחדש על ידי חברה צרפתית וחברה יוונית, אך בעיקר לשם כריית עופרת, מנגן וקדמיום.

אוכלוסיית העיר מנתה ב-1907‏ 10,007 נפשות. בשנת 2001 מנתה האוכלוסייה 9,891 נפשות.

אמצעי תחבורה
------------

נמל התעופה הבינלאומי אתונה-אלפתריוס וניזלוס נמצא מרחק 35 קילומטרים מלאווריו וכ-30 דקות נסיעה. לאווריו מקושרת אתונה על ידי הכביש המהיר לאווריו/סוניו לאופורוס וכביש האגרה אטיקי אודוס. הנסיעה אורכת כשעה. פתרון נוח למדי להגעה אל אתונה הוא בשיטת "חנה וסע": נוסעים ברכב מלאווריו אל תחנת הרכבת קורופי, ומשם עולים על הרכבת "פרואסטיאקוס" או על חשמלית - שתיהן מגיעות היישר למרכז אתונה (30 דקות נהיגה ברכב ועוד 30 דקות נסיעה ברכבת).

|  |
| --- |
| * שרידי התיאטרון בתוריקוסשרידי התיאטרון בתוריקוס
* משטח לשטיפת עפרות כסף בלאוריומשטח לשטיפת עפרות כסף בלאוריו
* נמל לאווריונמל לאווריו
 |

לקריאה נוספת
------------

* Édouard Ardaillon, "Les Mines du Laurion dans l'antiquité", No. Ixxvii. of the Bibliothéque des Ecoles francaises d'Athênes et de Rome

קישורים חיצוניים
----------------

ויקישיתוף מדיה וקבצים בנושא **לאווריו** בוויקישיתוף
* 

* אתר האינטרנט הרשמי של לאווריו
* לאווריו, באתר אנציקלופדיה בריטניקה (באנגלית)

הערות שוליים
------------

1. ↑  תוצאות מפקד אוכלוסין 2001

ערך זה כולל קטעים מתורגמים מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567011905171
* GND: 4074060-2
* LCCN: n85060825
* NKC: ge793619
* SUDOC: 145022420
* VIAF: 146641323
* WorldCat (עם VIAF): 146641323

 |
טיידה
**גואיוטה** (בספרדית: **Guayota**) הוא שד במיתולוגיה הגואנצ'ית. השם שלו מגיע אולי מהמילה האבוריג'ינית *Wa-yewta* (המשחית), שיכול להיות קשור לפעילות וולקנית. 

על פי האגדה חי גואיוטה בתוך הר טיידה שבטנריפה. במיתולוגיה של הגואנצ'ים היה גואיוטה מיוצג בדרך כלל ככלב שחור המלווה בעדת שדים, שנקראים טיביקנה, אף הם בדמות כלבים שחורים מכוסים בפרווה. על פי האגדה חטף גואיוטה את אל השמש והאור מאגק וכלא אותו בהר, ועקב כך חשך כל העולם. הגואנצ'ים פנו בבקשת עזרה לאל העליון אצ'מן. אצ'מן נלחם בגואיוטה, שחרר את מאגק מכלאו בהר, כלא במקומו את גואיוטה וחסם את הפתח העליון של א'ציידה בחרוט סוכר. מאז לכוד גואיוטה בטיידה. כשהיו הגואנצ'ים עולים על טיידה בזמן התפרצות געשית הם נהגו להדליק מדורות על מנת להבהיל את גואיוטה.

קיים דמיון בין גואיוטה לבין אלים מרושעים בתרבויות אחרות, המתגוררים אף הם בהרי געש, דוגמת האלה פלה במיתולוגיה של הוואי המתגוררת בהר הגעש קילוואה. את ההתפרצויות התכופות מהר זה מייחסים ילידי הוואי לפרצי הזעם של האלה.

קישורים חיצוניים
----------------

* Leyendas Aborígenes Canarias.
* En contacto con el mal
**גוּאַלֶגוּאַיְצ'וּ** (בספרדית: **Gualeguaychú**) היא עיר בפרובינציית אנטרה ריוס בארגנטינה. גואלגואיצ'ו שוכנת על גדות נהר גואלגואיצ'ו, יובל של נהר אורוגוואי, במרחק 25 קילומטרים מהגבול של ארגנטינה עם אורוגוואי ובמרחק של 230 קילומטרים מבואנוס איירס, בירת ארגנטינה.

היסטוריה
--------

לפני בואם של הספרדים לאזור היו בו התיישבויות ילידיות. הספרדים התחילו להקים באזור התיישבויות במאה ה-17 והם נלחמו ודחקו את הילידים.

ב-1782 חואן חוסה דה ורטיס אי סלסדו, המשנה למלך של מלכות המשנה של ריו דה לה פלטה, רצה להגביר את הנוכחות הספרדית באזור, והטיל על תומאס דה רוקמורה לרכז אנשים מכפרים באזור ליישובים גדולים יותר. אחד היישובים שנוסדו על ידי רוקמורה היה סן חוסף דה גואלגואיצ'ו (שם אשר קוצר בהמשך לגואלגואיצ'ו) ב-18 באוקטובר 1783. כעבור זמן קצר רוקמורה ראה שהמיקום המקורי של גואלגואיצ'ו היה מועד לשיטפונות, הוא העביר אותו צפונה.

בעשרות השנים הראשונות לקיומה של ארגנטינה, החל מ-1810, המצב הפוליטי בה לא היה יציב ומספר פעמים צבאות של הצדדים השונים במאבקים הפנימיים עברו בגואלגואיצ'ו. ב-1845 גואלגואיצ'ו נבזזה על ידי חיילים אורוגוואים בפיקודו של ג'וזפה גריבלדי.

ב-4 בנובמבר 1851 מושל פרובינציית אנטרה ריוס חוסטו חוסה דה אורקיסה העניק לגואלגואיצ'ו מעמד של עיר. בשנים שלאחר מכן הייתה הגירה אירופאית גדולה לעיר, והיא המשיכה לגדול במשך שארית המאה ה-19 ובמאה ה-20.

בתחילת המאה ה-21 הייתה תוכנית להקמת מפעל לייצור נייר בפראי בנטוס, עיר אורוגוואית ששוכנת על גדות נהר אורוגוואי ומקושרת לאזור אנטרה ריוס בגשר ליברטדור חנרל סן מרטין. תושבי גואלגואיצ'ו חששו שהמפעל החדש יזהם את הנהר ואת העיר וניסו למנוע את הקמתו, גם על ידי חסימת מעברי הגבול באזור עם אורוגוואי. הדבר הגיע עד לרמה של סכסוך בין אורוגוואי וארגנטינה ואף הגיע לבית הדין הבינלאומי לצדק. הסכסוך הסתיים ב-2010 כאשר נשיאת ארגנטינה כריסטינה פרננדס דה קירשנר ונשיא אורוגוואי חוסה מוחיקה חתמו על הסכם שקבע שתוקם ועדת תיאום דו-לאומית שתפקח על הנעשה בנהר.

כלכלה
-----

כלכלת גואלגואיצ'ו מתבססת בעיקר על חקלאות, הכוללת בעיקר גידול סויה, תעשייה ותיירות.

קישורים חיצוניים
----------------

ויקישיתוף מדיה וקבצים בנושא **גואלגואיצ'ו** בוויקישיתוף
* 

* אתר האינטרנט הרשמי של גואלגואיצ'ו
* גואלגואיצ'ו, באתר אנציקלופדיה בריטניקה (באנגלית)

הערות שוליים
------------

1. ↑   Censo Nacional de Población, Hogares y Viviendas 2010 - Dirección General de Estadística y Censos". Dirección General de Estadística y Censos (בספרדית). בדיקה אחרונה ב-30 באוגוסט 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557551305171
* LCCN: n82116560
* MusicBrainz: baa7f960-32b9-42f9-a55c-1f6adf34bf70
* VIAF: 125168689
* WorldCat: lccn-n82116560

 |
איור של אנתרקותריום.
**אנתרקותריים** (שם מדעי: Anthracotheriidae) היא משפחה קדומה של מכפילי פרסה גדולים שהיו מאבותיהם של ההיפופוטמיים המודרניים ואולי אפילו מאבות הלווייתנאים. הם חיו החל מתקופת האאוקן שבפלאוגן, בה חי העתיק מביניהם - האלומריקס (Elomeryx), עד לסוף הפליוקן. רובם חיו באפריקה ובאירואסיה אך חלקם הגיעו עד לאמריקה הצפונית מתקופת האוליגוקן.

משמעות שם המשפחה הוא משם הסוג הראשון שתואר בה, האנתרקותריום (Anthracotherium) שסווג ב-1822 בידי ז'ורז' קיווייה. משמעות שמו הוא: "בהמת פחם", עקב הימצאותו במשקעי ליגניט במחצבים באירופה.

יצורים אלה נראו מעט כמו היפופוטם רזה ומוארך בעל ראש צר ולסתות שטוחות מעט. הם היו בעלי 4–5 אצבעות רחבות שאיתם הם צעדו על משטחי בוץ ואולי גם שחו כמו היפופוטמים. בפיהם היו 44 שיניים שהותאמו ללעיסה וחפירה של שורשים וצמחי מים בבוץ.

כמה מהחוקרים הניחו שהם היו מאבות הלווייתנים קדומים אך דעה זו נשללה עקב התפתחות הלווייתנים כבר לפני 50 מיליון שנה, הרבה לפני ראשוני ההיפופוטמים וקרוביהם. אפשרות נוספת היא שהם היו קרוביהם של האנטלודונטיים המאיימים.

מיון
----

* תת-משפחה Anthracotheriinae
	+ סוג אנתרקותריום (Anthracotherium)
	+ סוג Heptacodon
	+ סוג Siamotherium
* תת-משפחה Bothriodontinae
	+ סוג Aepinacodon
	+ סוג Afromeryx
	+ סוג Arretotherium
	+ סוג Brachyodus
	+ סוג Bothriogenys
	+ סוג Elomeryx
	+ סוג Hemimeryx
	+ סוג Kukusepasutanka
	+ סוג ליביקוזאורוס (Libycosaurus)
	+ סוג מריקופוטמוס (Merycopotamus)
	+ סוג Sivameryx
* תת-משפחה Microbunodontinae
	+ סוג Anthracokeryx
	+ סוג Microbunodon

קישורים חיצוניים
----------------

ויקישיתוף מדיה וקבצים בנושא **אנתרקותריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**הטבח המשטרתי באתיופיה** מתייחס להרג 193 מפגינים ב-18 באוקטובר 2006, רובם בבירה אדיס אבבה. המהומות האלימות שבהן נהרגו המפגינים התחוללו בחודשים יוני ונובמבר בעקבות הבחירות של מאי 2005 באתיופיה.

פרטים
-----

ב-18 באוקטובר 2006 מקור עצמאי פרסם שהמשטרה האתיופית ירתה למוות ב-193 מפגינים, רובם באדיס אבבה, במהומות יוני ונובמבר בעקבות הבחירות של 2005. המידע הודלף לפני שהגופים הרשמיים העצמאיים הודיעו לפרלמנט. ההדלפה נעשתה על ידי השופט האתיופי וולדה-מיכאל מאשאשה שגילה שהממשלה הסתירה את האמת מאחורי המוות של המפגינים על ידי המשטרה. 

גאמאצ'ו מאגארסה, חבר בוועדת החקירה העצמאית, שהשופט וולדה-מיכאל מאשאשה עבד איתו בעבר טען שהשופט הוציא מכל הקשר מטעמים פוליטיים.

המחיר
-----

הדוח הרשמי תיאר שהפרלמנט והממשלה נתנו את אותם הפרטים כמו ועדת החקירה. נאמר שמאתיים בני אדם נהרגו כולל ארבעים בני נוער. שישה שוטרים מצאו את עצמם בין ההרוגים ו- 763 אנשים נפצעו. רישומי המשטרה מעידים שבתחילה נאסרו כ-20,000 מפגינים נגד הממשלה.

האסירים
-------

כיום, חלק ממנהיגי מפלגת האופוזיציה העיקרית, ה-CUD, כלואים לכאורה באשמת הפיכה ובגרימת המהומות. כל סעיפי האישום בוטלו עקב הלחץ של האיחוד האירופאי וגורמים מדיניים נוספים. לאחר משפט קצר שוחררו מנהיגי האופוזיציה.

כמה מנבחרי ה-CUD עדיין נרדפים באתיופיה. כתוצאה מהמהומות נעצרו אלפים ונכלאו. עד סוף שנת 2005 שוחררו כ-8,000 מהכלא.

קישורים חיצוניים
----------------

* כתבה העוסקת בנושא זה
**הטבח בנובה סקוטיה** הוא רצח המוני שהתרחש בין 18 באפריל ל-19 באפריל 2020 בחלקו הצפוני של מחוז נובה סקוטיה, שבקנדה, כאשר חמוש בן 51 קטל ביריות 22 בני אדם, ביניהם קצינת משטרה ששירתה במשטרה הרכובה המלכותית של קנדה, ופצע לפחות שני אנשים לפני שחוסל על ידי כוחות המשטרה.

זהו אירוע הרצח ההמוני הקטלני ביותר שאירע בקנדה, כאשר מספר קורבנותיו עוקף את מספר קורבנות הטבח באקול פוליטכניק, שאירע במונטריאול בשנת 1989.

הטבח
----

ב-18 באפריל בשעה 23:32 התקבל במשטרה דיווח על אירוע ירי בקהילה הכפרית פוטפיק, צפונית לבירת המחוז הליפקס. כוחות משטרה שהגיעו למקום מצאו מספר הרוגים ופצועים מחוץ לאחד המבנים. חקירת המשטרה העלתה ממצאים בטווח של 50 קילומטר מאותו המקום, מה שהוביל את המשטרה למסקנה כי היורה עדיין מסתובב חופשי, ובעקבות כך, המליצה המשטרה לתושבי האזור להישאר בבתיהם בעוד שחלק מהתושבים פונו למקומות בטוחים יותר. באותו זמן התקבלו דיווחים על שרפה במספר בניינים וכלי רכב באזור.

עד מהרה היורה זוהה כגבריאל וורטמן, שעבד באזור הליפקס. המשטרה הזהירה את הציבור כי היורה עשוי להתחזות לשוטר ולנהוג ברכב משטרתי. עד מהרה התקבלו דיווחים כי היורה החליף את כלי הרכב בו נהג.

12 שעות לאחר הדיווח הראשוני, היורה אותר סמוך לתחנת דלק באנפילד, עיירה הממוקמת דרומית למקום הטבח וצפונית להליפקס, שם נהרג על ידי השוטרים.

היורה
-----

היורה זוהה כגבריאל וורטמן, גבר בן 51 שבבעלותו מרפאה להתקנת שיניים תותבות באזור הליפקס, והיו בבעלותו בתים באזור דארת'מות ובפוטפיק, שם אירע הטבח. דווח כי וורטמן היה מעוניין עוד בילדותו להיות שוטר, ותואר כ"אובססיבי" לגבי הנושא. בין היתר, החזיק וורטמן ברשותו מזכרות הקשורות למשטרה, ועסק בשיפוץ רכבי משטרה ישנים כתחביב. את רכבי המשטרה ששימשו אותו במהלך מסע הרצח, החביא וורטמן סמוך לקליניקה שלו.

בנוסף לכך, שכניו טענו שהיה מכור לאלכוהול.

קורבנות הטבח
------------

במהלך מסע הירי, רצח וורטמן לפחות 22 בני אדם, ביניהם קצינה במשטרה הרכובה, בת 23 במותה. קצין משטרה אחר נפצע קשה, בנוסף לעוד אדם אחד לפחות. על פי מפקדת המשטרה ברנדה לוקי, קורבנותיו הראשונים של וורטמן היו מכריו, אך ככל שהתקדם מסע הירי, קורבנותיו הפכו לאקראיים יותר ויותר.

הערות שוליים
------------

1. ↑  נטע בר, טבח בקנדה: 17 הרוגים במתקפת ירי, באתר ישראל היום, ‏20 באפריל 2020
2. ↑  16 killed in shooting rampage, deadliest in Canadian history, AP NEWS, ‏19 באפריל 2020
3. ↑  At least 18 people killed in N.S. shooting; deadliest such attack in Canada: police, Atlantic, ‏2020-04-19 (באנגלית)
4. ↑  'Just unbelievable': Neighbours of Nova Scotia shooting suspect shocked by news, Atlantic, ‏19 באפריל 2020 (באנגלית)
5. ↑  "Nova Scotia mass shooter was a denturist with an obsession for policing". נבדק ב-2020-04-20.
6. ↑  22 victims confirmed dead in N.S. mass shooting, CBC News, ‏21 באפריל 2020
7. ↑  Bilefsky, Dan; Diaz, Johnny (2020-04-19). "Nova Scotia Shooting Kills at Least 16, Police Say". *The New York Times* (באנגלית אמריקאית). ISSN 0362-4331. נבדק ב-2020-04-20.
האתר בחורף על רקע העיר ונקובר
**הר גראוס** (באנגלית: **Grouse Mountain**) הוא אתר סקי המצוי על הר בשם זה מעל הפרוור ונקובר הצפונית, ליד העיר ונקובר, שבמחוז קולומביה הבריטית במערב קנדה.

על האתר
-------

האתר הוקם בשנת 1926, והוא אתר הסקי המרכזי של העיר ונקובר.

ההגעה לאתר היא באמצעות קרון רכבל היכול להכיל כ-100 אנשים. בין החודשים מאי לאוקטובר ניתן גם להעפיל רגלית לאתר. אתר יציאת הקרון לאתר הוא בסמוך לאגם קפילנו, בקצה הכביש שלצידו מצוי הגשר התלוי המפורסם.

האתר בקיץ, על רקע העיר ונקובר
### האתר בחורף

בחודשי החורף, בערך בין החודשים דצמבר למאי האתר משמש כאתר סקי, בעל מספר מסלולים, החל ממסלולים למתחילים (ישנו בית ספר ללימודי גלישה, הן סקי והן סנובורד), ועד מסלולים למקצוענים. האתר נשאר פתוח גם לאחר רדת החשיכה, ומשתמש בפרוז'קטורים בשביל להפיק תאורה הולמת.

### האתר בקיץ

קרון מעט לפני החנייה באתר, על רקע אגם קפילנו
במהלך חודשי הקיץ הוא משמש כאתר תיירות בעל מספר אטרקציות דוגמת סיורים, הדרכות, הופעות ואומגה. 

מהאתר ניתן לצאת למספר טיולים, חלקם קצרים בקרבת האתר, וחלקם הם טרקים יותר ארוכים.

הופעת חרשי העץ ההומוריסטית בקיץ
### עין הרוח

טורבינת עין הרוח
באתר ישנה טורבינת רוח המשמשת גם כמגדל תצפית, שאמורה לספק כרבע מתצרוכת האנרגיה של האתר. הטורבינה בולטת, וניתן להבחין בה מרחבי ונקובר.

קישורים חיצוניים
----------------

ויקישיתוף מדיה וקבצים בנושא **הר גראוס** בוויקישיתוף
* אתר האינטרנט הרשמי של הר גראוס (באנגלית)
בהלכה האסלאמית, **ח'ראג** (בערבית: **خراج**) הוא מס על אדמה חקלאית. לח'ראג' אין בסיס חוקי בקוראן או בחדית' אך הוא זכה להכרה מסוימת מכורח האיג'מאע (קונצנזוס ששרר בין חכמי ההלכה) והעורף (אנ'), הנוהג המקובל. 

בתחילה, בימי הכיבושים האסלאמיים, ציין המונח ח'ראג' מס שנגבה באופן חד פעמי ממחוזות כבושים על ידי שרידי הפקידות הביזנטית וסאסאנית. באופן יותר רחב, שימש המונח לציון כל מס שנגבה מהנתינים הלא מוסלמיים של הח'ליפות, שזכו למעמד של בני חסות. בתקופה זו, ח'ראג' היה מילה נרדפת לג'זיה, מס הגולגולת שחויבו בו כל "בני הספר" היהודים והנוצרים בקוראן. בעלי קרקעות מוסלמיים שילמו אך ורק "עֻשרְ", או מעשר מהיבול - רמה נמוכה בהרבה של מיסוי.

לאחר שהחלה התאסלמות המונית של נוצרים וזורואסטריים נשחק הבסיס הכלכלי של האימפריה שהתבסס במידה רבה על הכנסות הג'זיה מהנתינים הלא-מוסלמיים. לאחר מסע מלחמה כושל נגד ביזנטיון בשנת 717 בידי הח'ליף האומיי  סלימאן היה מצבה הכלכלי של הח'ליפות בכי רע. אף קודם לכן, בימי אל-חג'אג' בן יוסף שהיה מושל עיראק תחת מעאויה ויורשיו, נערך ניסיון לחייב מוסלמים לשלם שיעורי מס מלאים, אך הצעד נתקל בעוינות וטינה.

החל מ-719 ביצע עומר השני, יורשו של הח'ליף סלימאן רפורמה לפיה מס (ח'ראג') ייגבה מכל האדמות המעובדות שבבעלות לא-מוסלמית. לא יהיה ניתן למכור אדמות אלה למוסלמים, אך יינתן להם רכוש להחכירן בתמורה לתשלום מלא של מס הח'ראג'. בפועל, בחלוף השנים נגבה מס הח'ראג' מרוב האדמות החקלאיות ללא קשר לדת של בעליהן. נטל המיסוי הכביד והיקפם הגיע עד לכדי שליש עד רבע מכלל התוצרת החקלאית. הרפורמות של עומר השני הושלמו בימי בית עבאס, כשהמס הח'ראג' נהפך לאב הטיפוס למס אדמות אסלאמי. המונח ח'ראג' אף נהיה לכינוי גנרי לכלל המיסים.

בימי האימפריה העות'מאנית כמה מדינות שכנות שלה אולצו לשלם מס שנקרא ח'ראג' - בטורקית "חאראץ'" - לסולטאן הטורקי.

קישורים חיצוניים
----------------

* ח'ראג', באתר אנציקלופדיה בריטניקה (באנגלית)
|  |
| --- |
| השם המלכותי של ח'מודי **בכתב חרטומים** |
|  |

**ח'מודי** (או "**חונדי**") היה הפרעה החיקסוסי האחרון מהשושלת ה-15 במצרים העתיקה, שהייתה למעשה זרה במוצאה (ככל הנראה שמיים-מערביים) ושלטה על מצרים התחתונה. עיקר מושבם היה בדלתת הנילוס.

ח'מודי מוזכר ברשימת המלכים של רשימת המלכים מטורינו כמלך החיקסוסי האחרון (עמודה 10, שורה 28 - אלן גרדינר מציע 10.20). לח'מודי מיוחסים 2 חותמי חרפושית שנמצאו בתל יריחו. טביעת חותם גליל שהתגלתה בחפירות לא מסודרות בלבנון אך מיוחסת לגבל מכילה כרטוש עם כיתוב לא ברור שייתכן שנושא את שמו ודמותו של ח'מודי, אך קים רייולט מציע כי ייתכן שהשם הוא "ק'נדי" - אולי מלך לא מוכר.

הציון ל"שנת המלכות האחת עשרה" בפפירוס רינד נחשב כיום על ידי אגיפטולוגים רבים לציון שנת מלכותו של ח'מודי, שכן היא מתייחסת לדמות שכונתה "הוא מהדרום" שהיה למעשה יעחמס הראשון (שליט מצרי מקומי ממצרים העליונה שבדרום הארץ, לימים מייסד הממלכה החדשה) שהיה במסע מלחמה וכיבושים כנגד ערי החיקסוס, אותם שאף לגרש ממצרים.

לאחר נפילתם של ח'מודי ובירתו אווריס בשנה ה-18 או ה-19 למלכות יעחמס, גורשו החיקסוס ממצרים ופליטיהם מצא מקלט בעיר הכנענית הדרומית שרוחן (ככל הנראה בתל שרוחן). יעחמס צר לאחר הגירוש על העיר שרוחן שלוש שנים, עד שהכניעה וככל הנראה הביא ממנה שבויי מלחמה (ייתכן שחלקם אף היו החיקסוס עצמם) בחזרה למצרים.

את התיארוך של נפילת שלטונו של ח'מודי מתארכים לפי כתובת גרפיטי שנמצאה במחצבה בטורה, בה מוזכרים "שוורים מכנען" שבהם השתמשו לפתיחת המחצבה בשנת המלכות ה-22 של יעחמס (מתוך 25 שנות מלכותו). מאחר שניתן היה לייבא בקר מכנען רק לאחר סיום המצור בן שלוש השנים על שרוחן, הרי שנפילת ח'מודי הייתה בשנה ה-18 או ה-19 למלכות יעחמס.

|  |
| --- |
| שם הלידה של ח'מודי **בכתב חרטומים** |
|  |

הערות שוליים
------------

1. 1 2 3  Flinders Petrie: *Scarabs and cylinders with names : illustrated by the Egyptian collection in University College, London (1917)* available online, see pl. XIX, seal under the name "Khondy".
2. ↑  Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, מסת"ב 978-1-905299-37-9, 2008, p. 174
3. ↑  Thomas Schneider, **The Relative Chronology of the Middle Kingdom and the Hyksos Period** (Dyns. 12-17) in Erik Hornung, Rolf Krauss & David Warburton (editors), Ancient Egyptian Chronology (Handbook of Oriental Studies), Brill: 2006, p.195
4. ↑  Schneider, p.195
ח'ירבת צ'רקס
**ח'ירבת צ'רקס** הוא כפר נטוש בתחומי שמורת אלון שבשרון, בסמוך ליישוב גן שמואל.

הכפר, ששמו המקורי היה כפר מאז (באדיגית: **Мэз**), נמצא כחצי קילומטר מדרום-מערב לשמורה. הוא הוקם בשנת 1880 לערך בקרבת יער האלונים הגדול. הכפר הוקם על ידי צ'רקסים שהובאו למקום מבולגריה על ידי השלטונות העות'מאנים, כפליטי המלחמות העות'מאניות נגד רוסיה בבלקן, כ-15 שנים לאחר שנפלטו מהקווקז בנסיבות דומות. הגירתם לארץ הייתה חלק מגל הגירות טרנס-לאומי נרחב מאזורי הספר של האימפריה העות'מאנית לצפון השרון שכללה גם את ההתיישבות הבוסנית בקיסריה, ואת מושבות העלייה הראשונה.

הכפר היה המאוחר שבכפרי הצ'רקסים בארץ ונבנה אחרי שכפר כמא וריחניה כבר היו מיושבים מספר שנים. עם זאת הכפר היה הגדול שבכפרי הצ'רקסים בארץ. לורנס אוליפנט כתב בשנת 1884 על "שניים או שלושה יישובים צ'רקסיים במישור השרון", אך כנראה התכוון לשני היישובים שהיוו את ח'ירבת צ'רקס, שהיה שם מאוחר יותר. חלק מהצ'רקסים התיישבו גם בקיסריה וביישובים אחרים בסביבה.

קיימות עדויות אודות סכסוכים ומגפות, והכפר אכן נעזב בשנת 1910 עקב מחלת המלריה. מרבית העוזבים פנו לכפרים הצ'רקסיים בירדן ומיעוטם פנו לכפר כמא וריחנייה. לאחר נטישת הצ'רקסים, אוכלס הכפר בידי ערבים מבאקה אל-גרבייה שכינו את המקום "ח'רבת סרכס". ב-15 באפריל 1948, בזמן מלחמת העצמאות, הוצאו לכפר צווי גירוש על ידי אנשי ההגנה והוא פונה מיושביו.

מהכפר נותרה באר המים שעומקה 12 מטרים ושימשה את חקלאי גן שמואל להשקיה עד שנות ה-60 של המאה ה-20, כמו כן בית הקברות שהפך ל"שמורת אלון".

הערות שוליים
------------

1. ↑  Roy Marom, Hadera: transnational migrations from Eastern Europe to Ottoman Palestine and the glocal origins of the Zionist-Arab conflict, **Middle Eastern Studies** 0, 2023-03-09, עמ' 1–21 doi: 10.1080/00263206.2023.2183499
2. ↑  Norman Lewis, **Nomads and settlers in Syria and Jordan, 1800-1980**, Cambridge: Cambridge University Press, 1987, עמ' 97-101
3. ↑  רועי מרום, העלייה הראשונה? הגירות טרנס-לאומיות לצפון השרון בשלהי התקופה העות'מאנית, **מי היה כאן קודם: עולים ומתיישבים בזכרון יעקב וסביבתה. כנס לציון 20 שנה למוזיאון העלייה הראשונה ע"ש משה ושרה אריזון,** 2019.
4. ↑  צבי אילן, טורקמנים, צ'רקסים ובוסנים בצפון השרון, **השרון בין ירקון לכרמל**, עמ' 280
5. ↑  יעקב שמעוני, **ערבי ארץ ישראל**, תל אביב: עם עובד, תש"ז, עמ' 103, הערה 7: בערבית אין אות צ', ומשום כך השם "צ'רקסים" מופיע בערבית בצורה "סרכּס" או "ג'רכּס".
6. ↑  בני מוריס, **לידתה של בעיית הפליטים הפלסטינים 1947–1949**, עמ' 165–166.
**מרוץ החברים למען חולי ה-ALS** נערך מדי שנה, במטרה לעורר מודעות למחלת ה ALS ולגייס תרומות למען קידום המחקר למציאת תרופה למחלה ולטובת תמיכה וסיוע לחולים ובני משפחותיהם.

ALS היא מחלת ניוון שרירים חשוכת מרפא הפוגעת ביכולת התנועה של החולים. החולים מאבדים את יכולתם לנוע, לאכול, לדבר ולנשום, והם נותרים "לכודים" בגופם בעוד מוחם עודנו צלול, והולכים לעולמם לרוב תוך 3–5 שנים.

את המירוץ יזם בשנת 2012 מנכ"ל עמותת "פרס לחיים", שי ראשוני, ספורטאי, טריאתלוניסט, "איש ברזל" אשר אובחן בגיל 45 כחולה ALS. בכך, חיבר שי את שני תחומי העיסוק העיקריים שלו - ארגון אירועי ספורט והמאבק למציאת תרופה למחלה. המירוץ מאורגן ומופק על ידי עמותת "פרס לחיים" ועמותת ישראלס, העוסקות בקידום מחקר ברמה הלאומית והבינ"ל למציאת רפואה למחלה חשוכת המרפא ובתמיכה וסיוע לחולים ומשפחותיהם, ההפקה נעזרת בצוות מתנדבים מסור החוזר שנה אחר שנה לפעול במסגרת המירוץ.

המירוץ נערך ברמת השרון, וכולל הפנינג משפחתי ושני מסלולי ריצה - האחד בן 2 ק"מ, והשני בן 4.2 ק"מ (עשירית המרתון). המסלולים נגישים לכיסאות גלגלים, ובין משתתפי המירוץ הרצים וההולכים, משתתפים גם חולי ALS מרחבי הארץ המלווים בחברים ובני משפחותיהם.

המירוץ צובר פופולריות נוספת מדי שנה עם העלייה במודעות למחלה ובמעורבות העממית במאבק למציאת תרופה - במירוץ הראשון שנערך השתתפו 1000 רצים, ובמירוץ הרביעי השתתפו למעלה מ-2000 רצים, חברים ומשפחות.
האירוע כולל בנוסף למירוץ, גם הפנינג משפחות ובו הפעלות מגוונות לילדים, מתנפחים, מתחם עיסויים גדול ומתחמי ישיבה.

משתתפי המירוץ מקבלים מדי שנה את חולצת המירוץ ופינוקים רבים שכולם תרומות של גופים מסחריים גדולים.
בשנת 2014 הושק קמפיין "החולצה הנכונה", קמפיין ברשתות החברתיות ובו הצטלמו מפורסמים רבים בארץ, מתחומים שונים עם חולצת המירוץ.

בשנת 2015, נרתמו מפורסמים רבים מסדרות ריאליטי, ארץ נהדרת ואחרים לצלם סרטון הקורא לאנשים להגיע למירוץ.

קישורים חיצוניים
----------------

* עמותת "פרס לחיים"
* עמותת ישראלס
* עמוד האירוע של מרוץ החברים הרביעי
* מרוץ החברים בוואלה! ספורט
אפרוחים על מסוע המגרסה.
תהליך מיון הזוויג של האפרוחים קודם להשמדתם במגרסה.
**מגרסת אפרוחים** (נקראת גם **מכונת גריסת אפרוחים**) היא מכונה המשמשת להשמדת אפרוחים שאינם מניבים תועלת כלכלית אשר בקעו במדגרות תעשייתיות זמן קצר טרם ההשמדה. בדרך כלל מדובר בזכרים בתעשיית הביצים, אך גם בתעשיית האווזים. בישראל מושמדים בדרך זו בכל יום כ-15 אלף אפרוחים זכרים בתעשיית הביצים, ועוד מספר דומה של אפרוחים בתעשיית העופות (פטמים).

תהליך השימוש במכונות גריסה
--------------------------

|  |  |
| --- | --- |
|  |  ראו גם – **מיון אפרוחים** |

לאחר מיון זוויג האפרוח על ידי ממיין זוויג (Sexer, ובקצרה "ממיין"), האפרוח מושלך לתוך צינור המוביל אותו למסוע שבסופו מתקן הגריסה.

קיימים כמה סוגים לתהליך זה, ובין אלו, ואקום המושך את האפרוחים לתוך רשת ברזל בכוח, להב לחיתוך של האפרוחים, ומעיכה.

חלופות לגריסת אפרוחים
---------------------

בתעשיית הבשר והביצים קיימות חלופות לשימוש במכונת גריסה. בין חלופות אלה למשל:

* חנק - לאחר מיון על ידי הממיין, מושלך האפרוח לשקית פלסטיק עבה ואטומה; כאשר השקית מלאה באפרוחים, היא נקשרת בחוזקה והאפרוחים מתים בין מפציעה או מחנק.
* המתה בגז - הכנסת מספר רב של אפרוחים למרחב בו הם מושמדים בגז.
* שבירת מפרקת (Cervical dislocation)

### מניעה

Current global legal status of chick culling in the poultry industry.
  Ban on all chick culling (France and Germany from 1 January 2022)
  Grinding chicks illegal, gassing chicks legal (Switzerland)
  Planned ban on all chick culling by 2022 (Spain)
  Planned ban on grinding chicks (currently none)
  Chick culling legal, no ban planned
  No data
פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

התנגדות לשימוש במכונות גריסה
----------------------------

רבים מהצמחונים, ובפרט הטבעונים, פעילי רווחת בעלי חיים, ואחרים, מתנגדים לשימוש במכונות גריסה בטענה שהשימוש בהן אינו מוסרי אפילו כאשר יצרני המכונות ועובדי המדגרות טוענים אחרת, וכי הוא גורם צער בעלי חיים ואף גורם לכך עוד יותר כאשר מופעל עומס על המכונה (ביחס לתקנות יצרניה), מסיבות שונות כמו עומס עבודה במדגרה, עובדים רשלניים, ועוד גורמים שהפיקוח עליהם בעייתי בכל מקרה. תחקיר "כלבוטק" שעסק בנושא תיעד שימושים כאלה במגרסת אפרוחים, ובפרט מקרים בהם מכונה המבוססת על להבים גרמה לחלק מהאפרוחים להיפצע חלקית מהלהב שוב ושוב, ואף להיזרק מהמכונה מדממים.

עמותות שונות בעולם הפועלות לרווחת בעלי חיים כגון PETA או MFA מזהירות מפני הצער והכאב שמכונות אלה גורמות לאפרוחים, וקוראת לבני אדם להימנע מצריכת ביצים באופן כללי.

קישורים חיצוניים
----------------

ויקישיתוף מדיה וקבצים בנושא **מגרסת אפרוחים** בוויקישיתוף
* דף מידע העוסק בנושא, באתר עמותת אנימלס לזכויות בעלי חיים.
* תמונות ועדויות ממדגרת אפרוחים.

הערות שוליים
------------

1. ↑  הרג האפרוחים הזכרים בתעשיית הביצים, באתר אנימלס
2. ↑  M Saraswathy,Unilever working to end the culling of male chicks, Business Insider, October 4, 2014
3. ↑  דליה מזורי, תחקיר כלבוטק חושף: כיצד מומתים 10 מיליון אפרוחים, באתר nrg‏, 7 בינואר 2014
**מגרז** (בכתיב לועזי: **Megrez** מערבית: **مغرز الدب** "מג'ריז א-דבּ" - בסיס הזנב של הדוב) או **δ בדובה הגדולה** הוא הכוכב השביעי בבהירותו בקבוצת הכוכבים הדובה הגדולה. למרות שמבין שבעת הכוכבים שיוצרים את צורת "העגלה הגדולה" מגרז הוא העמום ביותר, הוא קיבל את ציון באייר δ (דלתא), שכן יוהאן באייר ציין את שבעת כוכבי הקבוצה הבהירים על פי מיקומם ממערב למזרח ולא על פי בהירותם. הכוכב נמצא בחיבור של יצול העגלה או בקצה הגב של הדובה בנקודת החיבור לזנב, כפי שמרמז שמו.

תכונות
------

מגרז הוא כוכב הסדרה הראשית לבן, מטיפוס ספקטרלי A3 במרחק של כ-81 שנות אור, והוא בעל מסה ורדיוס כפולים משל השמש. בהירות נראיתו היא מדרגה 3.32 והוא מאיר בעוצמה של פי 23 מהשמש, כמחצית מעוצמת ההארה של שאר הכוכבים הבולטים בקבוצה. טמפרטורת פני השטח של הכוכב היא כ-8,650 קלווין. 

האסטרונום טיכו ברהה סיווג אותו בדרגת בהירות 2, בדומה לשאר הכוכבים של העגלה, אך נראה שמדובר בטעות, שכן לא מוכר שום מקרה שכוכב מסוג זה יאבד כמחצית מעוצמתו בתקופה כה קצרה.

מגרז הוא חלק ממערכת בת שלושה כוכבים, שני שותפיו עמומים בהרבה ממנו וניתנים לצפייה רק באמצעות טלסקופ. מגרז B נמצא במרחק זוויתי של כ-85 שניות קשת (שקול לכ-2,100 יחידות אסטרונומיות) ובהירותו היא מדרגה 10. מגרז C נמצא במרחק זוויתי של כ-100 שניות קשת (שקול לכ-2,500 יחידות אסטרונומיות) ובהירותו היא מדרגה 11.

מגרז נע באותו כיוון ובאותה המהירות כמו מראק, פקדא, אליות, ומיזר ונמצא בערך באותו המרחק, כך שכנראה מדובר בצביר כוכבים שנוצרו ביחד.

קישורים חיצוניים
----------------

* מגרז באתר של ג'ים קלר
* מגרז, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  מערכת מגרז ב-SIMBAD

| הכוכבים הבהירים בקבוצת הדובה הגדולה |
| --- |
| 

|  |  |
| --- | --- |
| α (דובהה) • β (מראק) • γ (פקדא) • δ (מגרז) • ε (אליות) • ζ (מיזר) • η (אלקאיד) |  |

 |
פירוש נוסף ערך זה עוסק בציוד מכני הנדסי לעבודות עפר. אם התכוונתם לכלי מטבח, ראו מגררת.
מגרדת מדגם TS-14b של טרקס
מגרדת מדגם 613c של קטרפילר
מגרדת של קטרפילר
מגרדת צבאית מדגם 613c
**מגרדת** (באנגלית: **Scraper**) או **מגרדת ממונעת** (**Motor Scraper**) הוא ציוד מכני הנדסי שמשמש לגירוד ויישור הקרקע כחלק מעבודות סלילה של כביש או מסילת רכבת. המגרדת היא מעין טרקטור דו-אופני הגורר אחריו עגלה שהיא כיעה ענק.

המגרדת מורכבת מ-2 חלקים: גורר (טרקטור) וגרור. הגרור נקרא "Hopper" (בתרגום חופשי פירושו "עגלת-יעה", "עגלה" או "יעה"). 

ה-hopper הוא עגלה עם קצה חד ומשופע ("להב") שמזכירה יעה גדול. העגלה ניתנת להנמכה ולהגבהה באמצעות בוכנות הידראוליות. כאשר העגלה מונמכת הקצה הקדמי של היעה, הלהב, חותך וחודר אל הקרקע ותוך כדי תנועה קדימה של הטרקטור נגרף עפר אל תוך כלי הקיבול (Bowl) של העגלה עד שהוא ממלא אותה. כאשר ה-Bowl מלא, כאשר קיבולתו היא בין 8 לבין 34 מטר מעוקב של עפר כתלות בדגם, העגלה מוגבהת, והמגרדת יכולה להעביר את העפר למקום הפריקה (fill site). באזור הפריקה, נפתחת הדופן הקדמית של העגלה (באמצעות בוכנה הידראולית) ובוכנה אחרת דוחפת את כל הדופן האחורית של ה-Bowl קדימה, באופן בו העפר נשפך בשכבה אחידה, מחלקה הקדמי של העגלה, ככל שהטרקטור ממשיך להתקדם. בסיום ריקון העגלה, חוזרת המגרדת הריקה לאתר החפירה (cut site) ומתחילה מחדש את מחזור העבודה.

למרות מהירותן הגבוהה של המגרדות הממונעות, של עד כ-60 קמ"ש, ויכולת ההעמסה והפריקה המהירה שלהן, הרי מפאת גודלן, הן אינן רשאיות לנוע בכבישים ציבוריים. לכן המגרדות הממונעות משמשות בעיקר למרחקים קצרים יחסית בתוך אתרי עבודות עפר, כאשר אזורי החפירה והפריקה (cut-and-fill areas) קרובים אחד לשני וכל אזור ארוך דיו על מנת שהמגרדת תוכל לנסוע מספיק כדי למלא את העגלה. למגרדות הכבדות יש שני מנועים: אחד מפעיל את גלגלי הגורר הקדמיים והשני את גלגלי העגלה האחוריים. המנועים מגיעים להספק של עד 550 כוחות סוס (400 קילוואט). בעת ההעמסה, נעזרים בדחפור על מנת לדחוף את המגרדת.

בישראל מקובל השימוש במגרדות בעלות יכולת העמסה עצמית. במגרדות אלו, המתאימות לשימוש בקרקע קשה ויבשה, יש מסוע המורכב ממוטות פלדה בעלות חתך מתאים לחפירה, המורכב ישירות מעל ללהב היעה. המסוע, המופעל באמצעות מנוע הידראולי, מעמיס את העפר אל תוך העגלה, תוך התקדמות המגרדת. בעת פריקת העפר, פועל המסוע בכיוון הפוך, ומסייע בפריקת העפר.
פעולת המסוע מייתרת את הצורך בדחיפת המגרדת על ידי דחפור בעת ההעמסה, ומאפשרת פעולה עצמאית של המגרדת ללא היעזרות בכלי צמ"ה נוספים. 
יתרון נוסף לעבודה באמצעות המסוע, הוא ריסוק רגבי העפר הגדולים בעת ההעמסה והפריקה, ושפיכת העפר ברגבים קטנים ואחידים.

ראו גם
------

* דחפור
* מפלסת
* משאית עפר
* משאית רכינה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טרקטור מגרדת** |

הערות שוליים
------------

1. ↑  DieselPowerTV (2009-08-13), *How it works: Cat 633 Scraper*, נבדק ב-2019-04-12

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563214205171
* LCCN: sh85118927
* NKC: ph189265

 |
**ח'ליל אל-קוקא** (בערבית: **خليل القوقا**; 1947–2005) היה מדור המייסדים של תנועת הטרור חמאס.

ביוגרפיה
--------

ח'ליל אל-קוקא נולד בשנת 1947 בכפר חממה שמצפון לאשקלון. במהלך מלחמת העצמאות ברחה משפחתו לרצועת עזה, התגוררה לזמן מה במחנה הפליטים ח'אן יונס ולבסוף השתכנה במחנה הפליטים שאטי. אל-קוקא למד בסמינר להוראה ברמאללה, ובתום לימודיו שימש ברצועה כמורה לערבית מטעם אונר"א. בראשית שנות ה-70 הכיר את אחמד יאסין ששכנע אותו להצטרף לתנועת האחים המוסלמים. בשנת 1970 סייע ליאסין בהקמת "האגודה האסלאמית" שפעלה לקרב לבבות לאסלאם. אל-קוקא שימש כמנהלה הראשון של האגודה עם הכרתה כאגודה רשמית כחוק בשנת 1975. אל-קוקא גם היה חבר במוג'מע האסלאמי שהוקם בשנת 1973 כהרחבה לאגודה האסלאמית, ועמד בראש סניף הארגון החדש במחנה שאטי.

בסוף שנות ה-70 נסע ללבנון כדי להמשיך את לימודיו, ובשנת 1982 סיים לימודי תואר ראשון באוניברסיטת ביירות. עם הקמת תנועת חמאס בסוף 1987 הצטרף לשורות הארגון, וכעבור שבועיים נעצר בידי השב"כ. באפריל 1988 גורש ללבנון, ומשם עבר לתוניס ולאחר מכן למצרים. בשנת 1991 גורש ממצרים בידי השלטונות, ואל-קוקא עבר לאיחוד האמירויות הערביות, שם הצטרפה אליו משפחתו. בהמשך חייו עסק בהוראת האסלאם ובכתיבה.

אל-קוקא נפטר באוקטובר 2005 באיחוד האמירוית.

הערות שוליים
------------

1. ↑  ערבית: الجمعية الاسلامية
2. ↑  גיא אביעד, **לקסיקון חמאס**, עמ' 222.
3. ↑  גיא אביעד, **לקסיקון חמאס**, עמ' 222
4. ↑  גיא אביעד, **לקסיקון חמאס**, עמ' 222-223
5. ↑  גיא אביעד, **לקסיקון חמאס**, עמ' 223
פירוש נוסף ערך זה עוסק בדגם ראשוני. אם התכוונתם למשמעות אחרת, ראו אב טיפוס (פירושונים).
אב טיפוס של מרכבה סימן 1 - תובת טנק צנטוריון שהוסבה כדי לבחון את הרעיון של מנוע קדמי. מוזיאון יד לשריון, לטרון
**אַב טִיפּוּס** הוא דגם ראשוני ניסיוני של מוצר תעשייתי חדש. אב הטיפוס מיוצר כדי לבחון את המוצר החדש.

לפני השקעה בהקמת מערכת לייצור מוצר חדש, מהווה אב הטיפוס מודל לבחינה והתנסות. בהתאם לתוצאות ההתנסות באב הטיפוס עובר המוצר שינויים ושיפורים, הבאים לידי ביטוי במוצר הסופי. בתהליך התכנון של מוצר גדול ממדים, כגון מטוס, נהוג ליצור מספר אבות טיפוס, חלקם בקנה מידה קטן יותר מהמוצר הסופי, לבחינה וללימוד בעיות ביצירת המוצר הסופי.

אב טיפוס נבנה בדרך שונה מדרך בניית המוצר המוגמר ומצריך אמצעים אחרים ושיטות עבודה אחרות ושונות. לדוגמה, המוצר המוגמר נבנה בפס ייצור ואילו אב טיפוס נבנה בעבודה פרטנית. חברות רבות משקיעות משאבים בפיתוח אבות טיפוס, וטכנולוגיה לבניית אבות טיפוס כמו הדפסה תלת-ממדית ו-CNC. אב טיפוס עשוי להיבנות גם בסיוע גורם חיצוני לחברה. בישראל הטכניון הוא המוביל בפיתוח טכנולוגיות ליצירת אבות טיפוס, והוא משקיע מיליוני שקלים בשנה במחקר ופיתוח תהליכים רלוונטיים[דרוש מקור].

בציבור, אב טיפוס הפך למטבע לשון המתאר דגם ראשוני חדש, לא בהכרח בתחום התעשייה. אב טיפוס יכול להופיע, למשל, כמודל כלכלי ואפילו פוליטי, שישופר בהמשך.

ראו גם
------

* פיילוט (ניסוי)
* ארכיטיפ
* הוכחת היתכנות

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אב טיפוס** |
| ויקישיתוף תמונות ומדיה בוויקישיתוף: **אב טיפוס** |

* אב טיפוס – כתיב וריבוי, באתר האקדמיה ללשון העברית, 27 בדצמבר 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541382305171
* BnF: cb12267726b (data)
* LCCN: sh85107813

 |
**FK פודבה** הוא מועדון כדורגל מקדוני שהוקם בשנת 1941 ושיחק מספר שנים בסבב הליגות של יוגוסלביה עת שמקדוניה הייתה חלק מיוגוסלביה. המועדון ממוקם בעיר פרילפ במקדוניה. הקבוצה הוקמה תחילה בשם "גוצה דלצב" ובשנת 1950 שינתה את שמה ל"פודבה" כפי שהוא כיום. שם האצטדיון נשאר על שם השם הקדום של הקבוצה. הליגה המקדונית הרפובליקאית שבה זכתה הקבוצה ב - 7 אליפויות הייתה הליגה השלישית במערכת הליגות של יוגוסלביה ולאחר הזכייה באליפות הקבוצה עלתה לליגה השנייה של יוגוסלביה.

תארים
-----

* **אליפות ליגת העל המקדונית** (1): 2004, 2007
* **הגביע המקדוני** (1): 2002
* **אליפות הליגה המקדונית הרפובליקאית** (ליגה אזורית כחלק מיוגוסלביה) (7): 1953, 1959, 1962, 1963, 1979, 1981, 1986

הופעות באירופה
--------------

הקבוצה הופיעה לראשונה באירופה במוקדמות גביע אופ"א בעונת 1997/98, אז פגשה הקבוצה בקבוצת אודרה וודז'יסלאב מפולין והפסידה לה בסיכום המשחקים והודחה מהמפעל. הקבוצה הופיעה בגביע האינטרטוטו בעונת 1999, כאשר בסיבוב הראשון הקבוצה פגשה בקבוצת א.ס. טרנצ'ין מסלובקיה ולאחר שוויון נקודות ניצחה פודבה בבעיטות פנדל ועברה לסיבוב הבא. בסיבוב השני פגשה הקבוצה את קבוצת פרוג'ה מאיטליה והפסידה לה בסיכום המשחקים.

הקבוצה חזרה לגביע אופ"א בעונת 2000/01, אז פגשה בסיבוב המוקדם את קבוצת אוניברסיטת קראיובה מרומניה ועברה אותה בסיכום השני המשחקים. בסיבוב הראשון כבר חיכתה לקבוצה קבוצת הפאר האיטלקית פארמה והקבוצה הפסידה לה בשני המשחקים והודחה מהמפעל. הקבוצה חזרה לגביע האינטרטוטו בעונת 2001, אז פגשה בסיבוב הראשון בקבוצת NK זאגרב מקרואטיה וגברה עליה בסיכום המשחקים. בסיבוב השני פגשה הקבוצה בקבוצת ריזספור מטורקיה ועברה אף אותה. בסיבוב השלישי פגשה הקבוצה את קבוצת צ'מל בלשאני מצ'כיה והפסידה לה בסיכום המשחקים והודחה מהמפעל. בעונת 2002/03 הקבוצה חזרה למוקדמות גביע אופ"א, שם היא פגשה בקבוצת מיידטלנד מדנמרק והפסידה לה בסיכום המשחקים.

הקבוצה שבה לגביע האינטרטוטו בעונת 2003, אז פגשה בסיבוב הראשון בקבוצת ספרטק טרנבה מסלובקיה וגברה עליה עם שני ניצחונות ועלתה לסיבוב השני. בסיבוב השני פגשה הקבוצה את קבוצת SV פאסצ'ינג מאוסטריה והפסידה לה בסיכום המשחקים. בעונת 2004/05 הקבוצה שיחקה לראשונה בתולדותיה במוקדמות ליגת האלופות כאשר בסיבוב המוקדם הראשון הקבוצה הפסידה לקבוצת פיוניק ירוואן מארמניה והודחה מהמפעל.

הקבוצה שיחקה בגביע האינטרטוטו בעונת 2005 כאשר היא פוגשת בשלב הראשון בקבוצת סמדרבו מסרביה וגברה עליה בשני המשחקים ועלתה לשלב השני. בשלב השני כבר פגשה הקבוצה בקבוצת הפאר הגרמנית המבורג והפסידה לה פעמיים בתוצאה 4-1 והודחה מהמפעל. הקבוצה חזרה לגביע האינטרטוטו בעונת 2006, כאשר היא פוגשת בסיבוב הראשון בקבוצת פארול קונסטנצה מרומניה והפסידה לה בסיכום המשחקים והודחה מהמפעל. בעונת 2007/08 שיחקה הקבוצה במוקדמות ליגת האלופות אך הפסידה לקבוצת האסטונית לבדיה טאלין.

בשנת 2009 אופ"א השעתה את הקבוצה מהשתתפות בכל מפעל אירופאי ל 8 השנים הבאות (עד עונת 2017-2018) בגלל משחק שאותו היטתה הקבוצה, במסגרת מוקדמות ליגת האלופות. מחקירת אופ"א התברר שבשנת 2004 הקבוצה היטתה את תוצאת המשחק שלה ,והפסידה בביתה לקבוצה פיוניק ירוואן מארמניה. בעקבות כך הושעו נשיא הקבוצה, אלכסנדר זאברצנאץ והקפטן שלה, ניקולוס זדראבסקי לכל החיים.

| מקדוניה הצפוניתמקדוניה הצפונית ליגת העל המקדונית בכדורגל, עונת 2022/2023 |
| --- |
| 

|  |
| --- |
| אקדמיה פאנדב • ג.פ.ק. טיקבש • ג.פ. מקדוניה • רבוטניצ'קי סקופיה • שקנדיה טטובו • ק.פ. שקופי • ברגלניצה שטיפ • פ.ק. סטרוגה • פ.ק. סקופיה • פובדה פרילפ • סילקס קראטובו |

 |
**היברטופטרוס** (שם מדעי: **Hibbertopterus**) הוא סוג נכחד של עקרב ימי אמפיבי אשר התקיים בין הדבון לקרבון פנסילבני שלפני 387.7 עד 323.2 מיליון שנה מימינו.

סוג זה תואר לראשונה ב-1959 בידי החוקר (Erik Norman Kjellesvig-Waering) ונקרא לכבוד החוקר סמואל היברט-ווייר (Samuel Hibbert-Ware), אשר תיאר את הסוג לראשונה אך שייך אותו לסוג יוריפטרוס. משמעות השם היא מיוונית עתיקה הוא: "בעל הכנף של הירברט".

המאובנים שלו התגלו בבלגיה, סקוטלנד וארצות הברית של הדבון ובסקוטלנד, אירלנד, צ'כיה ודרום אפריקה של תחילת הקרבון.

לפי הממצאים שלו נראה שהיה גדול מאוד, באורך של 180 עד 200 ס"מ. לפי ממצא מדרום אפריקה הוא הגיע לאורך 2.5 מטרים, מה שהופך אותו לאחד מהגדולים שבבני קבוצתו ובין פרוקי-הרגליים מעולם. עם זאת מרבית המדדים שלו נעו יותר בטווח של 1.6 מטר או פחות. גם רוחבו הגיע ל-65 ס"מ והוא היה בעל שריון עגלגל ועבה, מזכיר מעט את שריון סרטני הפרסה המודרניים.

המבנה שלו רמז שחי אולי לזמן קצר על החופים, כשהוא שימר חמצן מומס בזימים ואולי היה בעל ריאות פרימטיביות, איתם חי לזמן קצר על היבשה באזורים לחים. עם זאת הוא היה חסר את ה"כנפיים" הארוכות של קרוביו והיה בעל בטן קצרה ומעוגלת יותר. ככל הנראה הוא סינן פלנקטון מקרקעית הים או ארב לטרף שאותו תפס עם צבתותיו.

קישורים חיצוניים
----------------

ויקישיתוף מדיה וקבצים בנושא **היברטופטרוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Kjellesvig-Waering, Erik N. (1961). "The Silurian Eurypterida of the Welsh Borderland". Journal of Paleontology. 35 (4): 789–835. ISSN 0022-3360. JSTOR 1301214.
2. ↑  Jeram, Andrew J.; Selden, Paul A. (1993). "Eurypterids from the Viséan of East Kirkton, West Lothian, Scotland". Earth and Environmental Science Transactions of the Royal Society of Edinburgh. 84 (3-4): 301–308. doi:10.1017/S0263593300006118. ISSN 1755-6929.